cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/162-50/2022.

Napirend sorszáma: \_\_

**Előterjesztés**

**Hévíz Város Önkormányzat Képviselő-testülete**

**2022. december 15-ei rendes nyilvános ülésére**

**Tárgy:** Várakozási (parkolási) közszolgáltatási szerződés Hévíz módosítása és HÉVÜZ Kft. könyvvizsgálat megszűntetése

**Az előterjesztő:** Papp Gábor polgármester

**Készítette:** Szintén László közgazdasági osztályvezető

Czurda Gábor ügyvezető

**Megtárgyalta:** Pénzügyi, Turisztikai és Városfejlesztési Bizottság

HÉVÜZ Kft. felügyelő bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

I.

Hévíz Város Önkormányzat Képviselő-testülete 1/2021. (I. 1.) határozatában döntött a HÉVÜZ Hévíz Városüzemeltetési Kft 2021. január 1-ével történő alapításáról. A társaság alapítása 3.000.000,- forint pénzbeli hozzájárulással történt.

A társaság alapításának célja, hogy a város közigazgatási területén elláson közszolgáltatási feladatokat, melyeket a társaság alapító okiratában határozott meg.

Az ellátandó feladatok között kiemelt szerepet kap a városi várakozási (parkolási) feladatainak ellátása. Hévíz Város Önkormányzat Képviselő-testülete 2020. november 3-i ülésén megismerte, hogy milyen előnyökkel járna a város parkolási rendszerének fejlesztése.

Az előterjesztés melléklete tartalmazza Hévíz Város Önkormányzat és a HÉVÜZ Városüzemeltetési Kft. közötti hatályos közszolgáltatási szerződés tervezett módosítását.

A szerződés módosítását a 2021. és 2022. években szerzett tapasztalatok, kialakult gyakorlat, bekövetkezett változások eredményezték.

A közszolgáltatási szerződés 8.2 pontjában rögzített átalánydíj finanszírozási ideje módosul és a 3.321.302 Ft + ÁFA összeg a 2023. évi felülvizsgálatig 2023. március 1-ig biztosítja működés fedezetét, mely továbbra is havi ütemezésben kerül átutalásra egy hónappal kiegészül.

A közszolgáltatási szerződés szerint 11.2. pont a Közszolgáltató köteles évente, a naptári év végét követő 30 napon belül számszaki adatokkal alátámasztott éves jelentést készíteni a Közszolgáltatási tevékenység teljesítéséről. Ennek alapján kerül felülvizsgálatra a 2023. március 1-től hatályos közszolgáltatási díj.

Hévíz Város Önkormányzata az általánydíj után kifizetett ÁFA-t a beszedett parkolási bevételek ÁFA bevétele terhére továbbra is vissza tudja igényelni.

Hévíz Város Önkormányzat Képviselő-testülete 2022. szeptember 29-i ülésén döntött a Széchenyi utca kivezető szakasz (Kölcsey és Ady utca között) fizetőparkolásba bevonásáról. Az itt található 2db parkolóautomata pontos elhelyezkedése és számozása a 2. számú mellékletben pontosításra került. Így a piros zónákban lévő automaták száma 2-ről 4-re, illetve az összes automata száma 10-ről 12-re változott.

Kérem a Tisztelt Képviselő-testületet, hogy az előterjesztést annak mellékletében bemutatott módosított szerződés-tervezet ismeretében fogadja el a városban megvalósult parkolási tevékenység további gazdaságos működésének céljából.

II.

A HÉVÜZ Kft. alapító okirat szerint 10.2. i.) pont az alapító kizárólagos hatáskörébe tartozik olyan szerződés megkötésének jóváhagyása, amelyet a társaság saját tagjával, ügyvezetőjével, vagy azok közeli hozzátartozójával köt, továbbá a felügyelő bizottság tagjaival, az alapító képviselőtestületének tagjaival, illetve ezek közeli hozzátartozóval köt.

Hévíz Város Önkormányzat Képviselő-testületének 1/2021. (I. 1.) határozata 8. pontjában a Képviselő-testület a Társaság könyvvizsgálójának a GM-AUDIT Kft-t kérte fel határozott időre 2023. május 31-ig. Gazdasági érdekek és a HÉVÜZ Kft. eddigi tevékenysége, valamint bevételei nem indokolják könyvvizsgáló megbízását, ezért a 2022. év üzleti beszámoló elfogadása után a szerződés nem kerül meghosszabbításra.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását. A döntés egyszerű szótöbbséget igényel.

**2.**

**1. Határozati javaslat**

Hévíz Város Önkormányzat Képviselő-testülete a 2022. február 1-től hatályos várakozási (parkolási) közszolgáltatási szerződés Hévíz módosítását az előterjesztés 1. melléklete szerint 2023. január 1-ei hatályba lépéssel jóváhagyja és felhatalmazza a polgármestert, és mint alapító a HÉVÜZ Kft. ügyvezetőjét, a közszolgáltatási szerződés módosítás aláírására.

Felelős: Papp Gábor polgármester

Czurda Gábor ügyvezető

Határidő: 2022. december 31.

**2. Határozati javaslat**

1. Hévíz Város Önkormányzat Képviselő-testülete, mint a HÉVÜZ Hévíz Városüzemeltetési Korlátolt Felelősségű Társaság (Cg. 20-09-077393, 8380 Hévíz, Kossuth Lajos utca 5. A.2., adószám: 289997171 bankszámlaszám: 11749077-21451023) alapítója jóváhagyja, hogy a Kft. vonatkozásában a könyvvizsgálat 2023. május 31 időponttal megszűntetésre kerüljön.

2. A Képviselő-testület felkéri az ügyvezetőt a szükséges intézkedések megtételére az alapító okirat módosítás alapítói jóváhagyásra történő előterjesztésére.

Felelős: Czurda Gábor ügyvezető

Határidő: 2023. május 31.

*előterjesztés 1. melléklete:*

**Várakozási (parkolási) Közszolgáltatási szerződés**

**HÉVÍZ**

**módosítása**

Amely létrejött, egyrészről **Hévíz Város Önkormányzat (**székhelye: 8380 Hévíz, Kossuth Lajos utca 1. szám, önkormányzati törzsszám: 15734374, statisztikai számjele: 15734374-8411-321-20) képviseletében Papp Gábor polgármester,

(a továbbiakban: Önkormányzat) másrészről pedig:

HÉVÜZ Hévíz Városüzemeltetési Korlátolt Felelősségű Társaság

(Cg. 20-09-077393, 8380 Hévíz, Kossuth Lajos utca 5. alagsor 2., adószám: 289997171 bankszámlaszám: 11749077-21451023) képviseletében: Czurda Gábor Norbert ügyvezető, (a továbbiakban: Közszolgáltató) továbbiakban együttesen Felek, között alulírott helyen és időben a következő feltételek szerint:

1. A Felek között 2022. február 1-től hatályos várakozási (parkolási) Közszolgáltatási szerződés Hévíz (a továbbiakban: parkolási közszolgáltatási szerződés) 8.2. pontja helyébe a következő rendelkezés lép:

„8.2. Havi átalánydíjat a szerződő Felek a szerződésben foglalt közfeladat-ellátás és annak biztosításhoz szükséges szolgáltatási szerződések alapján, az alábbiakban határozzák meg:

|  |  |  |  |
| --- | --- | --- | --- |
| Havonta számlázandó általánydíj | Nettó összeg | ÁFA | Összesen |
| 2022. január 5. | 3 191 000 | 861 570 | 4 052 570 |
| 2022. február 1. | 3 321 302 | 896 752 | 4 218 054 |
| 2022. március 1. | 3 321 302 | 896 752 | 4 218 054 |
| 2022. április 1. | 3 321 302 | 896 752 | 4 218 054 |
| 2022. május 1. | 3 321 302 | 896 752 | 4 218 054 |
| 2022. június 1. | 3 321 302 | 896 752 | 4 218 054 |
| 2022. július 1. | 3 321 302 | 896 752 | 4 218 054 |
| 2022. augusztus 1. | 3 321 302 | 896 752 | 4 218 054 |
| 2022. szeptember 1. | 3 321 302 | 896 752 | 4 218 054 |
| 2022. október 1. | 3 321 302 | 896 752 | 4 218 054 |
| 2022. november 1. | 3 321 302 | 896 752 | 4 218 054 |
| 2022. december 1. | 3 321 302 | 896 752 | 4 218 054 |
| 2023. január 1. | 3 321 302 | 896 752 | 4 218 054 |
| 2023. február 1. | 3 321 302 | 896 752 | 4 218 054 |
| Összesen | 46 367 926 | 12 519 346 | 58 887 272 |

2. A parkolási közszolgáltatási szerződés 2. sz. melléklete helyébe e szerződés 1. sz. melléklet lép.

3. Jelen szerződés – mely a 2022. február 1-től hatályos várakozási (parkolási) Közszolgáltatási szerződés Hévíz elválaszthatatlan mellékletét képezi - 5 (öt), egymással mindenben megegyező példányban készült, melyből 4 (négy) példány az Önkormányzatot, 1 (egy) példány a Közszolgáltatót illeti.

4. A Szerződést aláírására Hévíz Város Önkormányzat Képviselő-testülete a \_\_\_\_ /2022. (XII. 15.) határozatával adta meg a felhatalmazást.

Felek a jelen szerződést átolvasták, értelmezték, és mint akaratukkal mindenben megegyezőt helybenhagyólag aláírták.

Hévíz, 2022. december \_\_\_\_\_\_.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Hévíz Város Önkormányzat  képviseletében  Papp Gábor  polgármester | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  HÉVÜZ Kft.  képviseletében  Czurda Gábor Norbert  ügyvezető |

**Várakozási (parkolási) Közszolgáltatási szerződés** *2. számú melléklet*

A 2022. december \_\_\_\_\_\_. -án aláírt módosító szerződés 1. melléklete

Hévíz Város Önkormányzat és HÉVÜZ Kft.

*2. sz. mellékletében rögzítik, a Közszolgáltató által üzemeltetett terület leírását, és az ott elhelyezkedő parkolóautomaták számát és földrajzi címét.*

Parkolási rendszer Hévíz Város területi leírása:

Jelenleg a város területén 12db parkolóautomata

902 Petőfi Sándor utca 10.

903 József Attila utca 19-21.

904 József Attila utca 5.

905 Honvéd utca 2-4.

906 Honvéd utca 9.

907 Park utca 24.

908 Park utca alsó

909 Ady Endre utca 2.

910 Széchenyi István utca kivezető szakasz II. (Ady)

912 Széchenyi István utca kivezető szakasz I. (Kölcsey)

913 Kossuth Lajos utca 2-4.

914 Zrínyi Miklós utca 1-3.

és 4db terminál helyezkedik el

MET2021-04 Széchenyi István utca 25-29. Víztorony

MET2021-03 Nagyparkoló tér Flavius

MET2021-02 Nagyparkoló tér Jókai

MET2021-01 Nagyparkoló tér SweetPoint

A város területén 2 parkolási zóna van:

Piros Zóna: 902, 909, 910, 912, Nagyparkoló tér

Sárga Zóna: 903, 904, 905, 906, 907, 908, 913, 914, víztorony

Hévíz, 2022. 2022. december \_\_\_\_\_\_.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Hévíz Város Önkormányzat  képviseletében  Papp Gábor  polgármester | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  HÉVÜZ Kft.  képviseletében  Czurda Gábor Norbert  ügyvezető |

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | pénzügyi ellenőrzés |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | HÉVÜZ Kft ügyvezető |  |  |
| Felügyelő bizottság |  |  |  |