

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/17183-1/2022.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2022. december 15-ei rendes nyilvános ülésére**

**Tárgy:** Az egészségügyi alapellátások körzeteiről szóló 25/2013. (VI. 26.) önkormányzati rendelet módosítása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Ügyrendi és Jogi Bizottság

Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzata, mint Megbízó és az „Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. (továbbiakban: Ügyelet Nonprofit Kft.), mint Megbízott között 2022. október 27. napján megbízási szerződés jött létre Hévíz város közigazgatási területére kiterjedően a háziorvosi ügyeleti feladatok ellátására (továbbiakban: Szerződés). A megkötött Szerződést Hévíz Város Önkormányzata Képviselő-testülete 199/2022. (XI 24.) számú határozatával jóváhagyta.

A Szerződés alapján az önkormányzat önálló szerződő partnerként saját településére kiterjedően biztosítja 2023. január 1. napjától az Ügyelet Nonprofit Kft. feladatellátásán keresztül a háziorvosi ügyeleti ellátást. A képviselő-testületi döntés következtében az ügyeleti ellátás kizárólag Hévíz közigazgatási területére terjed ki 2023. január 1. napjától, mely az egészségügyi alapellátás körzeteiről szóló 25/2013. (VI. 26.) önkormányzati rendelet (továbbiakban: Ör.) módosítását tette indokolttá. Az Ör. jelenleg hatályos rendelkezése értelmében az alapellátáshoz kapcsolódó ügyeleti ellátás – külön megállapodás alapján – Alsópáhok, Felsőpáhok, Nemesbük, Zalaköveskút, Hévíz települések területére terjed ki. Ezen rendelkezést a szerződéses kapcsolatrendszer településekkel egyeztett változása miatt módosítani szükséges.

A módosítás érinti a preambulumot, illetve a 4. mellékletet is, hiszen az ügyeleti feladatellátásban társult települések ezeknél is megjelennek.

Az egészségügyi alapellátásról szóló 2015. évi CXXIII. törvény 6. § (1) bekezdése a települési önkormányzatok feladatai között a települési önkormányzat képviselő-testületének hatáskörébe utalja a praxiskezelő által megadott szempontok alapján az egészségügyi alapellátások körzeteinek kialakítását, a 6. § (2) bekezdés alapján pedig az Országos Kórházi Főigazgatóság (OKFŐ) véleményezi az önkormányzatok által megállapításra és kialakításra kerülő egészségügyi alapellátási körzeteket.

Az egészségügyi alapellátáshoz tartozó ügyeleti ellátás körzet módosítása megküldésre került az érintett önkormányzatok tárgyban hozott határozatával együtt az OKFŐ részére, amely szerv 2022. november 28. napján érkeztetett levelében arról tájékoztatta az önkormányzatot, hogy a tárgyban megjelölt egészségügyi alapellátási körzetvéleményezési eljárásban nem tesz észrevételt.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek.

A rendelet-tervezet elfogadása minősített többséget igényel.

Melléklet: Országos Kórházi Főigazgatóság tárgyban küldött levele, érintett önkormányzatok határozatai

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**az egészségügyi alapellátások körzeteiről szóló 25/2013. (VI. 26.) önkormányzati rendelet módosítása**

Hévíz Város Önkormányzat Képviselő-testülete az egészségügyi alapellátásról szóló 2015. évi CXXIII törvény 6. § (1) bekezdésében kapott felhatalmazás alapján, Magyarország Alaptörvényének 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 42. § 11. pontjában meghatározott feladatkörében eljárva a következőket rendeli el:

1. **§**

Az egészségügyi alapellátások körzeteiről szóló 25/2013. (VI. 26.) önkormányzati rendelet preambuluma helyébe az alábbi rendelkezés lép:

„Hévíz Város Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés *a)* pontjában és a Magyarország helyi önkormányzatairól szóló 2011. évi CLXXXIX. törvény 42. § 11. pontjában meghatározott feladatkörében eljárva, a 2. § (2) bekezdése tekintetében Nemesbük, Zalaköveskút Községek Önkormányzatai Képviselő-testületének, a 2. § (4) bekezdése tekintetében Alsópáhok, Felsőpáhok, Nemesbük, Zalaköveskút, Vindornyalak Községek Önkormányzatai Képviselő-testületének egyetértésével az egészségügyi alapellátások körzeteiről a következőket rendeli el:”

1. **§**

Az egészségügyi alapellátások körzeteiről szóló 25/2013. (VI. 26.) önkormányzati rendelet 2. § (5) bekezdése helyébe az alábbi rendelkezés lép:

„Az alapellátáshoz kapcsolódó ügyeleti ellátás Hévíz közigazgatási területére terjed ki.”

1. **§**

Az egészségügyi alapellátások körzeteiről szóló 25/2013. (VI. 26.) önkormányzati rendelet 4. melléklete hatályát veszti.

1. **§**

Ez a rendelet 2023. január 1-jén lép hatályba.

dr. Tüske Róbert Papp Gábor

jegyző polgármester

**Általános indokolás**

Hévíz Város Önkormányzata Képviselő-testülete 199/2022. (XI 24.) számú határozatával jóváhagyta a háziorvosi ügyeleti feladatok ellátására kötött megbízási szerződést, melynek értelmében az „Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. (továbbiakban: Ügyelet Nonprofit Kft.) Hévíz város közigazgatási területére kiterjedően 2023. január 1. napjától ellátja a háziorvosi ügyeleti feladatokat. A feladatellátás kizárólag Hévíz városát érinti, az önkormányzati rendeletben rögzített településekre – Alsópáhok, Felsőpáhok, Nemesbük, Zalaköveskút – nem terjed ki. Ennek megfelelően az ügyeleti feladatellátás körzetmódosítása vált szükségessé.

**Részletes indokolás**

**Az 1. §-hoz**

Az ügyeleti feladatellátás körzetmódosításának átvezetése a jogszabály bevezető részében.

**A 2. §-hoz**

Az ügyeleti ellátás területi hatályát pontosítja.

**A 3. §-hoz**

Az ügyeleti ellátásban korábban érintett települések felsorolását tartalmazó melléklet hatályon kívül helyezéséről rendelkezik.

**A 4. §-hoz**

Hatályba léptető rendelkezés.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: az egészségügyi alapellátások körzeteiről szóló 25/2013. (VI. 26.) önkormányzati rendelet módosítása

**Társadalmi-gazdasági hatása**: Az ügyeleti ellátáshoz való hozzáférés továbbra is biztosított, változás nem várható.

**Költségvetési hatása**: A költségvetést kevésbé megterhelő, magasabb finanszírozással járó ellátási forma kerül kialakításra.

**Környezeti, egészségi hatása**: nem releváns

**Adminisztratív terheket befolyásoló hatása**: nem releváns

**Egyéb hatása**: Nincs.

**A rendelet megalkotásának szükségessége**: a képviselő-testületi döntéssel jóváhagyott, háziorvosi ügyeleti feladatok ellátására megkötött megbízási szerződésben a feladatellátás kizárólag Hévíz közigazgatási területére terjed ki, melynek átvezetése a rendeletben szükségessé vált.

**A rendelet megalkotása elmaradása esetén várható következmények**:

törvényességi felügyeleti eljárást vonhat maga után.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek rendelkezésre állnak.

**4.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Bertalanné dr. Gallé Vera** | **Hatósági osztályvezető/az előterjesztés készítője** | |  |  |
| **dr. Tüske Róbert** | **törvényességi felülvizsgálat** | |  |  |