**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/16535-1/2022.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2022. december 15-ei nyilvános rendes ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Papp Gábor polgármester

**Készítette:**  Király Zoltán közterület-felügyelő

**Megtárgyalta:** Pénzügyi, Turisztikai és Városfejlesztési Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A közterület-használó a közterület rendeltetéstől eltérő használata után Hévíz Város Önkormányzat Képviselő-testületének a közterületek használatáról szóló 28/2005. (XII. 15.) önkormányzati rendeletének 1. mellékletében szereplő közterület-használati díjat köteles fizetni.

Hévíz Város Önkormányzat Képviselő-testületének 9/2021. (III.12.) számú rendelete beiktatta a közterületek használatáról szóló 28/2005. (XII. 15.) önkormányzati rendelet 12/B. §. - át

*12/B. § \* 2020. november 4-től a veszélyhelyzet megszűnését követő 30. napig a közterület-használat díjmentes. A közterület-használati engedéllyel rendelkezők vonatkozásában a díjmentesség külön kérelem nélkül hivatalból érvényesítésre kerül. A közterület-használó kérelmére a már befizetett 2020. november 4. utánra eső közterület-használati díj visszafizetésre kerül.*

Javaslat a veszélyhelyzeti időszakban a közterület-használat díjmentességének további biztosításáról szóló Hévíz Város Önkormányzat Képviselő-testületének 133/2022. (VI. 30.) határozata

*Hévíz Város Önkormányzat Képviselő-testülete méltányossági alapon a veszélyhelyzetre tekintettel a turizmus és a turizmusban szolgáltatók, vállalkozók, a közterületet díj ellenében használók segítése érdekében hatályában fenntartja a közterületek használatáról szóló 28/2005.(XII. 15.) számú önkormányzati rendelet 12/B. § rendelkezését, hogy a veszélyhelyzet megszűnését követő 30. napig a közterület-használat díjmentes.*

A bejelentett és kiadott közterület-használatok száma 2022.-ben a mai napig elérte a 60-at. Egyre többen igénylik a közterület-használatát. A vállalkozások árubemutatásának, vendéglátásának egyre növekvő száma jelzi a megnövekedett forgalmat. 2022. évben az elmaradt közterület-használati díj megközelítőleg 11.968.144.- Ft. A közterületi rendet pozitívan befolyásoló közterület-használati díj ismételt alkalmazása javasolt.

A közterület használat engedélyezése az általános forgalmi adóról szóló 2007. évi CXXVII. törvény 7. § (1) bekezdése szerint nem keletkeztet általános forgalmi adó kötelezettséget, ezért a közterület-használati díj nettó összege a bruttó összeggel kell, hogy egyező legyen.

A közterületi használat általános forgalmi adó mentessége jelentősen csökkentette a közterület-használati díjat. Az árak emelkedése miatt a díj mértékének növelése indokolt, legalább 20% -ban.

A közterület-használati díj mértéke 2014. évben

|  |  |  |  |  |  |
| --- | --- | --- | --- | --- | --- |
| A | B | C | D | E | F |
| Sor- szám | Megnevezés | Mértékegység | Nettó összeg | 27% ÁFA | Bruttó összeg |
| I. | Közterületi árusítás | | | | |
| 1. | A 210/2009. (IX. 29.) Korm. rendelet 5. mellékletében meghatározott termékek árusítása | Ft/m2/nap | 80 | 21,6 | 101,6 |
| 2. | Ünnepeket megelőző árusítás | Ft/m2/nap | 550 | 148,5 | 698,5 |
| 3. | Vendéglátás célját szolgáló használat | Ft/m2/hó | 3 000 | 810 | 3 810 |
| 4. | Összecsukható ernyőszerkezet | Ft/m2/hó | 85 | 22,95 | 107,95 |
| 5. | Adventi és újévi rendezvények, vásárok dec. 1-jan. 10. közötti időszakban | Ft/m2/hó | 100 | 27 | 127 |
| II. | Közterületi reklámtevékenység | | | | |
| 1. | Rögzített hirdető-berendezés | Ft/m2/hó | 1 600 | 432 | 2 032 |
| 2. | Közterület fölé kifügg. reklám hirdetmény | Ft/m2/nap | 2 650 | 715,5 | 3 365,5 |
| 3. | Egyéb reklám, szórólap, marketing tevékenység | Ft/m2/nap | 2 650 | 715,5 | 3 365,5 |
| 4. | Árubemutatás (elfoglalt terület nagysága szerint) | Ft/m2/hó | 4 300 | 1 161 | 5 461 |
| 5. | Transzparenshordozók (szendvicsember) | Ft/fő/nap | 1 600 | 432 | 2 032 |
| 6. | Közterületre kihelyezett mobil reklámtábla | Ft/m2/hó | 4 000 | 1 080 | 5 080 |
| III. | Bérkocsi szolgáltatás | | | | |
| 1. | Taxi kiállási hely | Ft/gk./hó | 3 200 | 864 | 4 064 |
| 2. | Közúti közlekedést szolg. járművek tárolása | Ft/jármű/hó | 7 000 | 1 890 | 8 890 |
| 3. | Gumikerekű kivonat (Dottó) közterület használata | Ft/év/szerelv. | 950 000 | 256 500 | 1 206 500 |
| 4. | Személygépkocsi tárolása | Ft/szgk/hó | 2 000 | 540 | 2 540 |
| 5. |  |  |  |  |  |
| IV. | Építőanyag és egyéb ideiglenes tárolás | | | | |
| 1. | Építőanyag, építéssel kapcsolatos dolog | Ft/m2/nap | 100 | 27 | 127 |
| V. | Egyéb közterület-használati kategóriák | | | | |
| 1. | Mutatványos tevékenység (kizárólag önkorm. rendezvényen) | Ft/m2/nap | 550 | 148,5 | 698,5 |
| 2. | Filmforgatás a 205/2013. (VI. 14.) Korm. rendelet szabályai szerint |  |  |  |  |
| 3. | Önkormányzat által szervezett városi fesztiváli rendezvény | Ft/m2/nap | 800 | 216 | 1 016 |
| 4. | Utcazene (alapfokú zenei végzettséghez kötött) | Ft/m2/nap | 550 | 148,5 | 698,5 |
| 5. | Portrérajzolás | Ft/m2/nap | 1 969 | 532 | 2 501 |
| 6. | Nemzetközi, országos, regionális, helyi jelentőségű idegenforgalmi célt szolgáló (kulturális, sport stb.) rendezvények, reklám-. és marketingtevékenység | Ft/m2/nap | 80 | 21,6 | 101,6 |
|  | *amely összegtől a polgármester eseti megállapodással kedvezményt biztosíthat* |  |  |  |  |
| 7. | Egyéb: a fentiekben fel nem sorolt kategória nettó 550 Ft és 4300 Ft között + 27% | Ft/m2/nap |  |  |  |

2023. január 1-től a módosított, javasolt közterület-használati díjat tartalmazza a következő táblázat:

1. melléklet Hévíz Város Önkormányzat Képviselő-testületének 28/2005. (XII. 15.) önkormányzati rendeletéhez**[[1]](#footnote-1)[2]**

A közterület-használati díj mértéke

|  |  |  |  |  |
| --- | --- | --- | --- | --- |
| **A** | **B** | **C** | **D** | új javaslat  2023.01.01 |
| **sor- szám** | **megnevezés** | **mérték- egység** | **díj  mértéke** |  |
| **I.** | **Közterületi árusítás** |  |  |  |
| 1. | A 210/2009. (IX. 29.) Korm. rendelet 5. mellékletében meghatározott termékek árusítása | Ft/m2/nap | 165 | 200 |
| 2. | Ünnepeket megelőző árusítás | Ft/m2/nap | 385 | 500 |
| 3/a. | Vendéglátás célját szolgáló használat március 1. és október 31. közötti időszakban | Ft/m2/hó | 2100 | 3 000 |
| 3/b. | Vendéglátás célját szolgáló használat november 1. és február 28. közötti időszakban | Ft/m2/hó | 210 | 300 |
| 4. | Összecsukható ernyőszerkezet | Ft/m2/hó | 60 | 100 |
| 5. | Adventi és újévi rendezvények, vásárok december 1-től január 10-ig | Ft/m2/hó | 70 | 100 |
| **II.** | **Közterületi reklámtevékenység** |  |  |  |
| 1. | Rögzített hirdető-berendezés | Ft/m2/hó | 800 | 1 000 |
| 2. | Közterület fölé kifüggesztett reklám hirdetmény | Ft/m2/nap | 2 650 | 3 000 |
| 3. | Egyéb reklám, szórólap, marketing tevékenység | Ft/m2/nap | 551 | 750 |
| 4. | Árubemutatás (elfoglalt terület nagysága szerint) | Ft/m2/hó | 4 300 | 5 000 |
| 5. | Transzparenshordozók (szendvicsember) | Ft/fő/nap | 1 600 | 2 000 |
| 6. | ~~Közterületre kihelyezett mobil reklámtábla~~ | ~~Ft/m2/hó~~ | ~~4 000~~ |  |
| **III.** | **Közterületi bérkocsi szolgáltatás** |  |  |  |
| 1. | Közterületi taxi kiállási hely | Ft/gk./hó | 2240 | 3 000 |
| 2. | Közúti közlekedést szolg. járművek tárolása | Ft/jármű/hó | 7 000 | 10 000 |
| 3. | Gumikerekű kisvonat (Dottó) közterület használata | Ft/hó/szerelv. | 55 417 | 68 000 |
| 4. | Személygépkocsi közterületi tárolása | Ft/szgk/hó | 2 000 | 3000 |
| 5. | Környezetkímélő elektromos gépjárművel végzett személyszállítás (alapdíj) | Ft/jármű/év | 200 000 | 240 000 |
| 6. | Környezetkímélő elektromos gépjárművel végzett személyszállítás (kiegészítő díj) | Ft/járműmegálló/év | 50 000 | 61 000 |
| **IV.** | **Építőanyag és egyéb ideiglenes közterületi tárolása** |  |  |  |
| 1. | Építőanyag, építéssel kapcsolatos dolog (közterület-használati engedély kiadását követő 6 hónapig) | Ft/m2/nap | 20 | 100 |
| 2. | Építőanyag, építéssel kapcsolatos dolog (6. hónapot követően) | Ft/m2/nap | 40 | 200 |
| **V.** | **Egyéb közterület-használati kategóriák** |  |  |  |
| 1. | Mutatványos tevékenység (kizárólag önkorm. rendezvényen) | Ft/m2/nap | 550 | 700 |
| 2. | Filmforgatás a 205/2013. (VI. 14.) Korm. rendelet szabályai szerint |  |  |  |
| 3. | Önkormányzat által szervezett városi fesztiváli rendezvény | Ft/m2/nap | 800 | 1000 |
| 4. | Utcazene (alapfokú zenei végzettséghez kötött) | Ft/m2/nap | 550 | 700 |
| 5. | Portrérajzolás | Ft/m2/nap | 1 969 | 2 400 |
| 6. | Nemzetközi, országos, regionális, helyi jelentőségű idegenforgalmi célt szolgáló (kulturális, sport stb.) rendezvények, reklám- és marketing tevékenység *amely összegtől a polgármester eseti megállapodással kedvezményt biztosíthat* | Ft/m2/nap | 80 | 100 |
| 7. | Egyéb: a fentiekben fel nem sorolt kategória nettó 550 Ft és 4300 Ft között +27% | Ft/m2/nap |  |  |

A közterület-használatról szóló szabályozás stabil, kezeli azokat az élethelyzeteket, amelyek a rendelet hatálya alá tartozó közterület-használatok során felmerülnek.

A módosítást követően a hatályos közterület-használati engedélyek is módosításra kerülnek.

**A rendelettervezetet részletes indokolása:**

**1. §.** Az Ör. 12/B §. hatályon kívül helyezése

**2. §.** Az Ör. 1. mellékletének módosítására vonatkozó szabályozás

**3. §** A rendelet-módosítás hatályba lépésére vonatkozó rendelkezések.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A véleményezés csatolva.

Tisztelt Képviselő-testület!

Kérem az előterjesztés megvitatását és elfogadását. A döntés minősített többséget igényel.

**2.**

**2.**

**Hévíz Város Önkormányzat Képviselő-testületének**

**…/…. (.. . ..) önkormányzati rendelete**

**a közterületek használatáról szóló 28/2005. (XII. 15.) önkormányzati rendelet**

**módosításáról**

Hévíz Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1**. **§**

Hévíz Város Önkormányzat Képviselő-testületének a közterületek használatáról szóló 28/2005.

(XII. 15.) önkormányzati rendeletének 1. melléklete helyébe az 1. melléklet lép.

**2. §**

Hévíz Város Önkormányzat Képviselő-testületének a közterületek használatáról szóló 28/2005. (XII. 15.) önkormányzati rendeletének 12/B. §-a hatályát veszti.

**3.§**

(1) Ez a rendelet a – a (2) bekezdésben foglalt kivétellel - 2023. április 1-jén lép hatályba.

(2) A rendelet 2. §-a 2023. március 31-én lép hatályba.

dr. Tüske Róbert Papp Gábor

jegyző polgármester

*1. melléklet a …/ ….(….) önkormányzati rendelethez*

*1. melléklet Hévíz Város Önkormányzat Képviselő-testületének 28/2005. (XII. 15.) önkormányzati rendeletéhez*

A közterület-használati díj mértéke

|  |  |  |  |
| --- | --- | --- | --- |
| **A** | **B** | **C** | **D** |
| **sor- szám** | **megnevezés** | **mérték- egység** | **díj  mértéke** |
| **I.** | **Közterületi árusítás** |  |  |
| 1. | A 210/2009. (IX. 29.) Korm. rendelet 5. mellékletében meghatározott termékek árusítása | Ft/m2/nap | 200 |
| 2. | Ünnepeket megelőző árusítás | Ft/m2/nap | 500 |
| 3/a. | Vendéglátás célját szolgáló használat március 1. és október 31. közötti időszakban | Ft/m2/hó | 3 000 |
| 3/b. | Vendéglátás célját szolgáló használat november 1. és február 28. közötti időszakban | Ft/m2/hó | 300 |
| 4. | Összecsukható ernyőszerkezet | Ft/m2/hó | 100 |
| 5. | Adventi és újévi rendezvények, vásárok december 1-től január 10-ig | Ft/m2/hó | 100 |
| **II.** | **Közterületi reklámtevékenység** |  |  |
| 1. | Rögzített hirdető-berendezés | Ft/m2/hó | 1 000 |
| 2. | Közterület fölé kifüggesztett reklám hirdetmény | Ft/m2/nap | 3 000 |
| 3. | Egyéb reklám, szórólap, marketing tevékenység | Ft/m2/nap | 750 |
| 4. | Árubemutatás (elfoglalt terület nagysága szerint) | Ft/m2/hó | 5 000 |
| 5. | Transzparenshordozók (szendvicsember) | Ft/fő/nap | 2 000 |
| **III.** | **Közterületi bérkocsi szolgáltatás** |  |  |
| 1. | Közterületi taxi kiállási hely | Ft/gk./hó | 3 000 |
| 2. | Közúti közlekedést szolg. járművek tárolása | Ft/jármű/hó | 10 000 |
| 3. | Gumikerekű kisvonat (Dottó) közterület használata | Ft/hó/szerelv. | 68 000 |
| 4. | Személygépkocsi közterületi tárolása | Ft/szgk/hó | 3 000 |
| 5. | Környezetkímélő elektromos gépjárművel végzett személyszállítás (alapdíj) | Ft/jármű/év | 240 000 |
| 6. | Környezetkímélő elektromos gépjárművel végzett személyszállítás (kiegészítő díj) | Ft/járműmegálló/év | 61 000 |
| **IV.** | **Építőanyag és egyéb ideiglenes közterületi tárolása** |  |  |
| 1. | Építőanyag, építéssel kapcsolatos dolog (közterület-használati engedély kiadását követő 6 hónapig) | Ft/m2/nap | 100 |
| 2. | Építőanyag, építéssel kapcsolatos dolog (6. hónapot követően) | Ft/m2/nap | 200 |
| **V.** | **Egyéb közterület-használati kategóriák** |  |  |
| 1. | Mutatványos tevékenység (kizárólag önkorm. rendezvényen) | Ft/m2/nap | 700 |
| 2. | Filmforgatás a 205/2013. (VI. 14.) Korm. rendelet szabályai szerint |  |  |
| 3. | Önkormányzat által szervezett városi fesztiváli rendezvény | Ft/m2/nap | 1 000 |
| 4. | Utcazene (alapfokú zenei végzettséghez kötött) | Ft/m2/nap | 700 |
| 5. | Portrérajzolás | Ft/m2/nap | 2 400 |
| 6. | Nemzetközi, országos, regionális, helyi jelentőségű idegenforgalmi célt szolgáló (kulturális, sport stb.) rendezvények, reklám- és marketing tevékenység *amely összegtől a polgármester eseti megállapodással kedvezményt biztosíthat* | Ft/m2/nap | 100 |
| 7. | Egyéb: a fentiekben fel nem sorolt kategória nettó 700 Ft és 5000 Ft között | Ft/m2/nap |  |

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A közterületek használatáról szóló 28/2005. (XII. 15.) önkormányzati rendelet módosítása

**Társadalmi-gazdasági hatása**: közterület-használati újbóli érvényesítése és bevétel növelés

**Költségvetési hatása**: bevételek növekedése

**Környezeti, egészségi hatása**: Nincs

**Adminisztratív terheket befolyásoló hatása**: közterület-használati díjak megállapításának adminisztrációja

**Egyéb hatása**: Nincs

**A rendelet megalkotásának szükségessége**: Az Önkormányzati bevételek növelése

**A rendelet megalkotása elmaradása esetén várható következmények**: továbbra sem lesz közterület-használati bevétel

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Király Zoltán | közterület-felügyelő |  |  |
| Olt István | Városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |

1. [↑](#footnote-ref-1)